<classify> Simba inatarajiwa kucheza na Stand United kwenye mchezo wa Ligi Kuu Tanzania Bara utakaochezwa keshokutwa katika uwanja wa Kambarage, Shinyanga na endapo itashinda itaongoza msimamo wa kufikisha pointi 45 juu ya Yanga na Azam ambazo zina viporo.Mara ya mwisho Simba kuongoza ligi ilikuwa ni mwanzoni mwa msimu wa mwaka 201314 ikiwa chini ya makocha wazawa Abdallah Kibadeni na Jamhuri Kihwelo, Julio ambao waliiongoza timu hiyo kushinda michezo mitano mfululizo ya mwanzo mwa msimu.Akizungumza na gazeti hili jana kipa huyo raia wa Ivory Coast, Angban alisema atafurahi kuona timu yake inashinda mchezo wa Stand United na kuongoza kwenye msimamo wa ligi.Ligi ni ngumu na kila timu inataka kushinda lakini na sisi tunajitahidi kuona tunashinda kila mchezo kwani tunataka tuwe bingwa na kila mtu anawaza ubingwa tu, alisema Angban.Msimu wa mwaka 201415, Simba haikubahatika kufika nafasi ya pili katika msimu mzima hata kwa saa tu na badala yake walimaliza msimu wakiwa nafasi ya tatu.Mara ya mwisho Simba kutwaa ubingwa ni msimu wa mwaka 201112, jambo ambalo mashabiki wana hamu ya kuona timu yao ikitwaa ubingwa kuepuka kuitwa wa mchangani na watani zao, Yanga.Mechi ya Simba na Stand inatabiriwa kuwa ngumu kutokana na timu hiyo kuisumbua Simba msimu uliopita ambapo katika mechi ya kwanza zilitoka sare ya bao 1-1 kabla ya United kuibuka na ushindi wa bao 1-0 katika mechi ya marudiano kwenye uwanja wa Kambarage.Mechi ya kwanza msimu huu ilimalizika kwa Simba kushinda bao 1-0 katika Uwanja wa Taifa mechi ambayo Stand ilitawala karibu muda wote wa kipindi cha pili.  <topic>: MICHEZO 